**Informatīvais ziņojums “Par Latvijas *ReferNet* tīkla darbības nodrošināšanai nepieciešamo finansējumu 2020.-2023. gadā”**

1. **Vispārīga informācija**

Informatīvais ziņojums “Par Latvijas *ReferNet* tīkla darbības nodrošināšanai nepieciešamo finansējumu 2020.-2023.gadā” ir sagatavots pēc Izglītības un zinātnes ministrijas (turpmāk – ministrija) iniciatīvas, pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 58.punktu. Informatīvā ziņojuma mērķis ir saņemt atļauju ministrijai uzņemties jaunasvalsts budžeta ilgtermiņa saistības ministrijas valsts budžeta programmas 70.00.00 “Citu Eiropas Savienības politiku instrumentu projektu un pasākumu īstenošana” apakšprogrammā 70.11.00 “Dalība Eiropas Savienības izglītības sadarbības projektos”, lai nodrošinātu līdzfinansējumu *ReferNet* tīkla darbībai 2020.-2023.gadā un tādējādi turpinātu Latvijas dalību *ReferNet* tīklā, kas tika uzsākta 2004. gadā. ***ReferNet* tīkla** nacionālais **kontaktpunkts Latvijā** no 2004. līdz 2019. gadam bija nodibinājums “Akadēmiskās informācijas centrs” (turpmāk – AIC). AIC nodrošināja *ReferNet* nacionālā **kontaktpunkta** darbību, pamatojoties uz līgumu ar ministriju, kura veica līguma izpildes regulāru monitoringu.

*ReferNet* ir profesionālās izglītības uzziņu un pieredzes apmaiņas tīkls, kuru 2002.gadā izveidojis Eiropas Profesionālās izglītības attīstības centrs (*Cedefop*). *Cedefop* ir Eiropas Savienības (turpmāk – ES) aģentūra, kura nodrošina atbalstu Eiropas profesionālās izglītības politikai. *ReferNet* uzdevums ir atbalstīt *Cedefop*, ziņojot par valstu profesionālās izglītībassistēmām un politikas attīstību, vienlaikus arī popularizējot profesionālo izglītībuun *Cedefop* produktus: pētījumus, informāciju un ziņojumus par profesionālās izglītības, mūžizglītības un citiem jautājumiem. *ReferNet* tīklā sadarbojas institūcijas un organizācijas ar vienotām interesēm profesionālās izglītības attīstībā. Latvija ir viena no valstīm, kurā valsts līmenī ir izveidots informācijas tīkls, lai sniegtu atbalstu *ReferNet* aktivitāšu īstenošanā un nodrošinātu pēc iespējas precīzāku informāciju par profesionālās izglītības attīstību Latvijā. *ReferNet* tīkls sekmē informācijas apmaiņu un partnerattiecību izveidi, kā arī sniedz nacionālo tīklu dalībniekiem iespēju paplašināt sakarus ar citām starptautiskajām organizācijām Eiropā un ārpus Eiropas robežām. *ReferNet* nodrošina pieaugošo pieprasījumu pēc salīdzināmas informācijas par profesionālo izglītību Eiropā, tādējādi sniedzot pienesumu gan iesaistītajām valstīm, gan *Cedefop* un Eiropas Komisijai. Latvija ir viena no 30 [dalībvalstīm](http://www.refernet.lv/?page_id=18) tīklā.

Finansējums *ReferNet* nacionāla līmeņa kontaktpunktu darbībai balstās uz abpusēji noslēgtu partnerības ietvarlīgumu ar *Cedefop* četru gadu periodam. Iepriekšējais ietvarlīgums aptvēra 2016.-2019. gada darbības periodu. Finansējums nacionālo tīklu darbības nodrošināšanai tiek piešķirts no ES budžeta *Cedefop* granta veidā. Atbalsta apmērs tiek noteikts, ievērojot līdzfinansēšanas principu: līdz 70% no izmaksām sedz *Cedefop* līdzfinansējums un 30% dalībvalsts līdzfinansējums. Parakstot granta līgumu ar *Cedefop*, nacionālais kontaktpunkts uzņemas vairākgadu finanšu saistības, kā arī apņemas izpildīt aktivitātes saskaņā ar apstiprinātajā granta pieteikumā paredzēto.

*ReferNet* aktivitātes tiek paredzētas ikgadējā darba plānā, kuru apstiprina *Cedefop*. Darba plāna īstenošanai puses noslēdz kārtējā gada finanšu nolīgumu.

1. ***ReferNet* nacionālā kontaktpunkta aktivitātes**

Dalība *Cedefop* ***ReferNet* tīklā** Latvijai ir nozīmīga, jo tīkls nodrošina salīdzināmu informāciju par profesionālo izglītību Eiropā, ievērojot arvien pieaugošo pieprasījumu pēc informācijas par valsts progresu, kas sasniegtskopīgo Eiropas politikas mērķu īstenošanā. Iespēja izvērtēt Latvijas sniegumu salīdzinājumā ar citu valstu pieredzi ļauj uzlabot Latvijas izglītības kvalitātes atbilstību Eiropas izglītības telpā noteiktajiem vienotajiem standartiem. Izglītības sistēmas kvalitāte, starptautiski konkurētspējīga izglītība un tās pilnveide ir viens no ministrijas uzdevumiem, kura īstenošanu paredz Izglītības attīstības pamatnostādnes 2014.–2020. gadam (apstiprinātas Saeimā 22.05.2014.). *ReferNet* produkti ir novērtēti un izmantoti dažādos politikas ziņojumos un pētījumos (piemēram, OECD), informācija tiek izplatīta augsta līmeņa sanāksmēs starptautiskā līmenī.

Lai koncentrētu resursus profesionālās izglītības un tās komunikācijas jomā un stiprinātu ministrijas analītisko kapacitāti profesionālās izglītības jomā sadarbībā ar *Cedefop*, no 2020. gada ***ReferNet*** nacionālā kontaktpunkta darbību nodrošinās Izglītības un zinātnes ministrija, tostarp, gatavos analītisku informāciju par Latvijas profesionālās izglītības sistēmu atbilstoši *Cedefop* pieprasījumam un nodrošinās informācijas atjaunošanu tīkla ietvaros izveidotajās datubāzēs.

*ReferNet* nacionālā **kontaktpunkta darbība ik gadu** ietver šādas funkcijas: pētniecības, ziņošanas un analītiskā darba nodrošināšana atbilstoši *Cedefop* prasībām un informācijas nodrošināšanas un izplatīšanas pasākumi. Par šo funkciju izpildes apjomu un tēmām ***ReferNet*** nacionālais kontaktpunkts katru gadu vienojas ar *Cedefop*, sastādot ikgadējo darba **plānu, kura īstenošanas** laiks ir 1. janvāra līdz 31. decembrim.

 *ReferNet* nacionālā **kontaktpunkta** uzdevums ir regulāri apkopot datus un sagatavot informatīvos materiālus par Latvijas profesionālo izglītību (piemēram, par profesionālās izglītības politikas attīstības tendencēm). Materiāli tiek publicēti *ReferNet* un *Cedefop* tīmekļa vietnēs[[1]](#footnote-2), kā arī tiek izmantoti, lai sagatavotu informāciju pēc institūciju vai indivīdu pieprasījuma. Ziņojumu sagatavošana tiek veikta atbilstoši *Cedefop* vadlīnijām, lai nodrošinātu informācijas salīdzināmību Eiropas mērogā. *ReferNet* Latvija sniedz informāciju Eiropas Komisijas Izglītības un mācību monitoringa ziņojumiem. Pamatojoties uz valstu ziņojumiem, *Cedefop* apkopo analīzes rezultātus ziņojumos.

Pašlaik ar *ReferNet* nacionālo kontaktpunktu pārstāvju atbalstu *Cedefop* veido interaktīvu tiešsaistes rīku par ES valstu profesionālās izglītības sistēmām, kas ļautu ērti savstarpēji salīdzināt dažādus profesionālās izglītības aspektus. *Cedefop* tīmekļa vietnē ir pieejama *“Mobility scoreboard”* datubāze, kurā apkopoti dalībvalstu dati un analītiski pārskati par starptautiskajām mobilitātēm profesionālajā izglītībā[[2]](#footnote-3). Šajā datubāzē aktuālo informāciju nodrošina *ReferNet* tīkls, katru gadu atjaunojot informāciju.

 *ReferNet* nacionālais kontaktpunkts kā ES informācijas sniedzējs nodrošina informācijas apriti starp *Cedefop* un *ReferNet* tīklu Eiropā. Tāpat regulāri elektroniski tiek izplatīti jaunumi no *Cedefop* Latvijas informācijas tīkla partneriem un citu profesionālajā izglītībā ieinteresēto organizāciju pārstāvjiem: par profesionālās izglītības politikas un cilvēkresursu attīstību, par *Cedefop* vai *ReferNet* tīkla partneru[[3]](#footnote-4) iniciatīvām.

*ReferNet* nacionālais kontaktpunkts sniedz atbalstu kvalitatīvas un uzticamas informācijas apkopošanā, analīzē un sniegšanā ne tikai Latvijas partneriem, bet arī citu valstu institūcijām, tādā veidā veicinot sabiedrības izpratni par profesionālās izglītības jautājumiem un veicinot profesionālās izglītības popularitāti.

1. **Nepieciešamais Latvijas valsts līdzfinansējums**

Atbilstoši *Cedefop* apstiprinātajam darba **plāna** budžetam, kopējās izmaksas 202**1**. gadā ir 33 736*euro.* Darba **plāna izpildei** ir piešķirts grants 70% apmērā no kopējā piešķirtā ES finansējuma jeb 23 615 *euro.* *Cedefop* maksājumus ministrija saņems divos posmos.

 Latvijas valsts budžeta saistību apmērs *ReferNet* tīkla darbības nodrošināšanai tika aprēķināts, ņemot vērā finanšu nolīgumā paredzētā ES finansējuma apmēru un atbalsta likmi Latvijai. Attiecīgi valsts budžeta līdzfinansējums ir nepieciešams 30% apmērā jeb 10 121 *euro* gadā, lai segtu darba **plānā paredzēto uzdevumu īstenošanas** izmaksas. Paredzams, ka darba plāns un pieejamais *Cedefop* finansējums būs identisks arī nākamajos ietvarlīguma gados, tādējādi kopējās izmaksas un nepieciešamais līdzfinansējums trim gadiem norādīts 1.tabulā.

Dalībai ReferNet tīkla darbībā nepieciešamo līdzfinansējuma apmēru 2020.gadā IZM nodrošina piešķirto valsts budžeta līdzekļu ietvaros, savukārt attiecībā uz finansējumu turpmākajiem gadiem līdzfinansējumu nepieciešams nodrošināt no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".

Tabula Nr.1 “*ReferNet* nacionālā **kontaktpunkta** darbības īstenošanai plānotais finansējums pa gadiem, *euro*”

|  |  |  |  |  |  |
| --- | --- | --- | --- | --- | --- |
|  | 2020.gads | 2021.gads | 2022.gads | 2023.gads | Kopā |
| Cedefop finansējums (70%) | 23 615 | 23 615 | 23 615 | 23 615 | 94 460 |
|  Valsts līdzfinansējums (30%) | 10 121 | 10 121 | 10 121 | 10 121 | 40 484 |
| **Kopā:** | **33 736** | **33 736** | **33 736** | **33 736** | **134 944** |

Lai nodrošinātu Latvijas dalību *Cedefop* ***ReferNet* tīklā** 2021.-2023. gadā, ir nepieciešams paredzēt valsts budžeta līdzekļus 30 363 *euro* (10 121 *euro* gadā) apmērā ministrijas budžeta apakšprogrammā 70.11.00 “Dalība Eiropas Savienības izglītības sadarbības projektos”.

Ievērojot nacionālā regulējumā[[4]](#footnote-5) noteikto kārtību, kādā budžeta iestādes var uzņemties papildu saistības ES politikas instrumentu un pārējās ārvalstu finanšu palīdzības līdzfinansētos projektos un pasākumos, ministrija ir sagatavojusi šo informatīvo ziņojumu, lai tiktu pieņemts Ministru kabineta lēmums par atļauju uzņemties valsts budžeta ilgtermiņa saistības valsts līdzfinansējumam ***ReferNet*** funkcijas īstenošanas nodrošināšanai.

Ņemot vērā *ReferNet* tīkla nozīmīgumu, kā arī pieejamā ES granta apjomu, 2020.-2023. gada darba **plāna** īstenošanai nepieciešams:

1. Atļaut Izglītības un zinātnes ministrijai uzņemties jaunas valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.11.00 "Dalība Eiropas Savienības izglītības sadarbības projektos" 2020. –2023.gadā, lai nodrošinātu *ReferNet* tīkla darbību Latvijā. Projekta kopējās izmaksas ir 134 944 EUR, t.sk. Eiropas Komisijas finansējums 70 % apmērā (94 460 EUR) un valsts budžeta līdzfinansējums 30% apmērā (40 484 EUR) jeb 33 736 EUR ik gadu, t.sk. Eiropas Komisijas finansējums 23 615 EUR un valsts budžeta līdzfinansējums 10 121 EUR.
2. Valsts budžeta līdzfinansējumu 2020.gadā nodrošināt Izglītības un zinātnes ministrijas esošo līdzekļu ietvaros.
3. Lai nodrošinātu 1.punktā noteikto finansējumu 2021.- 2023.gadam, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammu 70.11.00. "Dalība Eiropas Savienības izglītības sadarbības projektos”.

Iesniedzējs:

Izglītības un zinātnes ministre I.Šuplinska

Vizē:

Valsts sekretāre L.Lejiņa

Krastiņa 67047942

Liga.Krastina@izm.gov.lv

1. http://www.cedefop.europa.eu/publications-and-resources/country-reports [↑](#footnote-ref-2)
2. http://www.cedefop.europa.eu/lv/publications-and-resources/data-visualisations/mobility-scoreboard [↑](#footnote-ref-3)
3. *ReferNet* Latvijas informācijas tīkla partneri ir Izglītības kvalitātes valsts dienests, Latvijas Amatniecības kamera, Latvijas Darba devēju konfederācija, Latvijas Izglītības un zinātnes darbinieku arodbiedrība, Latvijas Nacionālo *Europass* centrs, Latvijas Nacionālais koordinācijas punkts EKI, Latvijas Pieaugušo izglītības apvienība, Nodarbinātības valsts aģentūras Darba meklēšanas atbalsta nodaļa, Profesionālās un pieaugušo izglītības projektu nodaļa, *Eurydice* tīkla Latvijas nodaļa, Valsts izglītības satura centrs. [↑](#footnote-ref-4)
4. "Likums par budžetu un finanšu vadību" 24. panta trešā daļa, Ministru kabineta 2018. gada 17.jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas" 24. punkts. [↑](#footnote-ref-5)